**Անտառի ոգին** (ռուս.՝ Уважаемый леший), խորհրդային տիկնիկային մուլտֆիլմ, որը նկարահանվել է 1988 թվականին, «Սոյուզմուլտֆիլմ» կինոստուդիայում, յուրահատուկ բուֆոնադի ժանրով, ըստ ռուսական ժողովրդական հեքիաթների մոտիվների։ Սցենարիստ Միխայիլ Լիպսկերովի առաջին ամենահայտնի աշխատանքներից մեկն է։

Սյուժե
------

Մի անգամ գիշերով Բաբա Յագան գտնում է Անտառի ոգուն և ասում է, որ Իվանուշկա եղբայրը նրանից չի վախենում, ինչը նշանակում է, որ նրան չի հարգում։ Անտառի ոգին համաձայնում է կախարդի` տղային վախեցնելու առաջարկին։ Այդ ժամանակ ծառի փչակում ապրող Նապաստակը գզգզում է Անտառի ոգու մազերը, այնուհետև հետ է գնում և թափահարում է թաշկինակը։ Անտառի ոգին սկսում է բղավել և իսկական երկրաշարժ է առաջացնում։ Նապաստակը բռնվում է սնկից, իսկ Բաբա Յագան թաքնվում է վառարանի հետևում, ասելով, որ նա արդեն հարգում է անտառի ոգուն։ Բայց Անտառի ոգին ոչ մեկին չէր վախեցնում, այլ միայն արթնացրել էր Ագռավին, որն սկսում է նրան ծեծել սնկով, մինչև որ վերջինս հանդարտվում է։ Այդ ժամանակ նենգ կախարդը որոշում է անտառի ոգուն սարսափելի դարձնել, որպեսզի միայն նրա տեսքից նրան հարգեն։ Անտառի դյուրահավատ տերը վեր է ածվում Կոշչեյի, իսկ հետո փնտրում է Իվանուշկային, բայց գտնում է Ալյոնուշկային, սակայն սիրահարվում է նրան։ Բաբա Յագան ցանկանում է Իվանուշկային բռնել Ալյոնուշկայի օգնությամբ։ Բայց անտառի ոգին հրաժարվում է այս առաջարկից և նորից ինքն է դառնում։ Հետո Բաբա Յագան առաջարկում է նրան դառնալ ճահճային հրեշ, որպեսզի դուր գա Ալյոնուշկային։ Բայց երբ Անտառի ոգին հրեշ է դառնում, չար ծեր կինը կոճղի վրա սփռոց է փռում, դրա վրա դնում է ափսե և աղաման, և ասում, որ ուզում է Իվանուշկային ուտել։ Անտառի ոգին հասկանում է, որ իրեն խաբել են, և նա նորից իր նախկին տեսքն է ընդունում, քշում է կախարդին և գնում է ծանոթանալու Ալյոնուշկայի հետ։ Իսկ Նապաստակն ի վերջո բացատրում է նրան, որ հարգում է նրան ոչ թե վախից, այլ` խղճի համար։

Հեղինակներ
----------

|  |  |
| --- | --- |
| Ռեժիսոր | Սերգեյ Օլիֆիրենկո |
| Սցենարի հեղինակ | Միխայիլ Լիպսկերով |
| Բեմադրող նկարիչ | Ելենա Բոգոլյուբովա |
| Տիկնիկներ և դեկորացիա | Վլադիմիր Կոնոբեև, Օլեգ Մասաինով, Նատալյա Բարկովսկայա, Նինա Մոլևա, Լիլիաննա Լյուտինսկայա, Պավել Գուսև, Վլադիմիր Ալիսով, Վլադիմիր Մասլով, Աննա Վետյուկովա, Վիկտոր Գրիշին, Միխայիլ Կոլտունով, Վլադիմիր Աբբակումով, Ալեքսանդր Գորբաչյով, Ա. Լունև, Ա. Ուտկին |
| Մուլտիպլիկատորներ | Ալլա Սոլովյովա, Սերգեյ Օլիֆիրենկո, Տատյանա Մոլոդովա |
| Օպերատոր | Յուրի Կամենեցկիյ |
| Կոմպոզիտոր | Դավիթ Թուխմանով |
| Հնչյունային օպերատոր | Վլադիմիր Կուտուզով |
| Տնօրեն | Գրիգորի Խմարա |
| Դերերը հնչյունավորել են | Վիկտոր Պրոսկուրին` Անտառի ոգի Եկատերինա Օբրազցովա` Նապաստակ Վլադիմիր Տոչիլին` Բաբա Յագա |

Թողարկումներ VHS և DVD ձևաչափերով
---------------------------------

| Անվանում | Ձևաչափ | Դիստրիբյուտոր | Հրապարակված այլ մուլտֆիլմեր |
| --- | --- | --- | --- |
| Հրաշք-մրաշք | DVD և VHS ձևաչափերով | Սոյուզ | «Անտառի ոգին», «Գլաշա և Կիկիմորան», «Վախենալու չէ», «Օձը ձեղնահարկում», «Դաժան Բամբրը», «Բամբրի հետքերով», «Ծուղակ Բամբրի համար», «Ստորգետնյա մեծ պարահանդես» |

Ծանոթագրություններ
------------------

1. ↑  Միխայիլ Լիպսկերովը Аниматор.ру կայքում

Գրականություն
-------------

* *Михаил Липскеров* Уважаемый леший. — М.: АСТ, 2011. — 16 с. — (Малышам (вырубка)). — ISBN 978-5-17-075612-4. Книга по мультфильму. Художник И. Кострина.

Արտաքին հղումներ
----------------

* «Անտառի ոգին» մուլտֆիլմը «Անիմատոր.ռու» կայքում
* «Հարգարժան անտառի ոգին» «Հայրենական կինոյի հանրագիտարան» կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Animator.ru |

 |